
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԵՎ ԱՍԻԱԿԱՆ ԶԱՐԳԱՑՄԱՆ ԲԱՆԿԻ ՄԻՋԵՎ «ՍԵՅՍՄԻԿ ԱՆՎՏԱՆԳՈՒԹՅԱՆ ԲԱՐԵԼԱՎՄԱՆ 3-ՐԴ ԾՐԱԳԻՐ» ՎԱՐԿԱՅԻՆ ՀԱՄԱՁԱՅՆԱԳՐԻ ՎԱՎԵՐԱՑՄԱՆ ԱՌԱՋԱՐԿՈՒԹՅՈՒՆՆԵՐԻ
  
       
	 1. ՀՀ ԱՐՏԱՔԻՆ ԳՈՐԾԵՐԻ ՆԱԽԱՐԱՐՈՒԹՅՈՒՆ
	04.08.2026թ.

	
	1111/39739-26

	Հայաստանի Հանրապետության և Ասիական զարգացման բանկի միջև «Սեյսմիկ անվտանգության բարելավման 3-րդ ծրագիր» վարկային համաձայնագիրը ստորագրվել է 2026 թվականի հուլիսի 17-ին: Վարկային համաձայնագրով նախատեսվում է Հայաստանի Հանրապետությանը տրամադրել 293,000,000 ԱՄՆ դոլարի չափով վարկ: Վարկային միջոցները ուղղվելու են համաձայնագրի Հավելված 1-ով նախատեսված Ծրագրի իրականացման համար:
Ծրագրի նպատակն է աջակցել Դպրոցների ամրապնդման և վերակառուցման ծրագրին և Կրթության զարգացման ծրագրին՝ դպրոցական ենթակառուցվածքների զարգացման և բարելավման գործում ապահով, դիմակայուն և ներառական ուսումնառության միջավայր ստեղծելու նպատակով։
Ծրագիրը ներառում է նաև՝
ա) դպրոցական շենքերի սեյսմակայունության բարելավում,
բ) սեյսմիկ անվտանգության և աղետներին պատրաստվածության ամրապնդում,
գ) դպրոցական ուսումնառության միջավայրի և կառավարման բարելավում։
Վարկային համաձայնագրի ուժի մեջ մտնելու կարգը սահմանված է համաձայնագրի 5-րդ հոդվածով.
5.01. Վարկավորման կանոնների 10.04 բաժնի նպատակներով սույն Վարկային համաձայնագիրն ուժի մեջ մտնելու ամսաթիվն է սույն Վարկային համաձայնագրի կնքման ամսաթվի 90-րդ օրվան հաջորդող օրը:
Հաշվի առնելով վերոնշյալը և առաջնորդվելով «Միջազգային պայմանագրերի մասին» օրենքի 11-րդ հոդվածի դրույթներով՝ ՀՀ արտաքին գործերի նախարարությունը նպատակահարմար է գտնում Հայաստանի Հանրապետության և Ասիական զարգացման բանկի միջև «Սեյսմիկ անվտանգության բարելավման 3-րդ ծրագիր» վարկային համաձայնագրի վավերացումը կամ հաստատումը:
	











Ընդունվել  է ի գիտություն
	

	2. ՀՀ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆ
	07.08.2026թ.

	
	/14.2.1/40884-2026

	Համաձայնագիրը չի պարունակում Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր: 
Միաժամանակ հայտնում եմ, որ Հայաստանի Հանրապետության համար ֆինանսական կամ գույքային պարտավորություններ նախատեսելու դեպքում Համաձայնագիրը ենթակա կլինի վավերացման ՀՀ Սահմանադրության 116-րդ հոդվածի  1-ին մասի 4-րդ և «Միջազգային պայմանագրերի մասին» օրենքի 10-րդ հոդվածի 2-րդ մասի 4-րդ կետերով:
	



Ընդունվել  է ի գիտություն

	3. ՀՀ ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ
	


	Հայաստանի Հանրապետության և Ասիական զարգացման բանկի միջև ստորագրված «Սեյսմիկ ապահովության բարելավման 3-րդ ծրագիր»  վարկային համաձայնագրով սահմանված վարկավորման պայմանները հետևյալն են՝
· Վարկի գումար` 293.0 մլն ԱՄՆ դոլար,
· Վարկի տոկոսադրույքի տեսակ՝ լողացող,
· Վարկի տարեկան տոկոսադրույք՝ SOFR դրույքաչափ + 0.5% մարժա + 0.3% (մարման հավելավճար): Մարման հավելավճարը կախված է վարկի միջին ժամկետից, 0.3% դրույքաչափը կիրառվում է 16-19 տարի մարման միջին ժամկետ ունեցող վարկերի համար: Նշենք, որ վարկի տարեկան տոկոսադրույքի հաշվարկի մեջ կիրառվում է նաև ԱԶԲ գործառնությունների արդյունքով հաշվարկվող փոխհատուցում/հավելավճար (Rebate/Surcharge on Funding cost margin), որը սահմանվում է ԱԶԲ-ի կողմից տարեկան երկու անգամ՝ հունվարի 1-ին և հուլիսի 1-ին, և ներկայումս ԱՄՆ դոլարով վարկերի դեպքում 0.37%: Տվյալ հավելավճարը նշված չէ պայմանագրում, սակայն կարգավորվում է ԱԶԲ-ի ընթացակարգերով,
· Հաշվի առնելով 20.07.2026թ. ձևավորված SOFR տոկոսադրույքը՝ 3.57%, վարկի լողացող տոկոսադրույքը կկազի 4.74%,
· Պարտավորության վճար՝ տարեկան 0.15% դրույքաչափ, հաշվարկվում է վարկի չմասհանված գումարի նկատմամբ, հաշվարկման սկիզբ է համարվում պայմանագրի ստորագրման ամսաթվից հետո 60-րդ օրը, վճարվում է կիսամյակային կտրվածքով, տոկոսավճարների վճարման հետ միաժամանակ,
· Վարկի մայր գումարի մարումները փոխկապված են վարկի ամբողջ գումարին և մարման եղանակն է հավասարաչափ կիսամյակային վճարումներ,
· Մայր գումարը ենթակա է մարման 34 հավասարաչափ կիսամյակային վճարումներով` 01.09.2036թ-ից մինչև 01.03.2053թ.,
· Վարկի ժամկետ՝ 27 տարի, որից արտոնյալ ժամկետ՝ 10 տարի,
· Վարկային միջոցների մասհանման վերջնաժամկետ՝ 31.12.2030թ.,
· Վարկառուն ցանկացած ժամանակ կարող է դիմել ԱԶԲ-ին` խնդրելով կատարել վարկավորման պայմանների հետևյալ փոփոխությունները`
· փոխարկել ամբողջությամբ կամ մասնակիորեն վարկի օգտագործված և չմարված գումարի կամ չմասհանված գումարի արժույթը Բանկի համար ընդունելի մեկ այլ արժույթի,
· փոխարկել վարկի օգտագործված և չմարված գումարի կամ դրա մի մասի տոկոսադրույքը լողացողից ֆիքսվածի և հակառակը: 
· Վարկի սպասարկման գծով վճարումները կատարվում են կիսամյակային կտրվածքով` յուրաքանչյուր տարվա մարտի 1-ին և սեպտեմբերի 1-ին:
	Այսպիսով՝ Վարկառուն պարտավորվում է վերոհիշյալ պայմաններով և դրույթներով սպասարկել և մարել վարկը, հետևաբար Նախագծի ստորագրումը կհանգեցնի ՀՀ պետական բյուջեի ծախսերի ավելացման:
	
	

	 4. ՀՀ ՊԵՏԱԿԱՆ ԳՈԻՅՔԻ ԿԱՌԱՎԱՐՄԱՆ ԿՈՄԻՏԵ
	30.07.2026թ.

	
	ԴԽ//29638-2026

	Հայտնում ենք, որ Հայաստանի Հանրապետության և Ասիական զարգացման բանկի միջև 2026 թվականի հուլիսի 17-ին ստորագրված «Սեյսմիկ անվտանգության բարելավման 3-րդ ծրագիր» վարկային համաձայնագրում «Պետական գույքի կառավարման մասին» օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։
	Ընդունվել է ի գիտություն


	5. ՀՀ ԿՐԹՈՒԹՅԱՆ, ԳԻՏՈՒԹՅԱՆ,                                                                             
ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅՈՒՆ

	04.08.2026թ.

	
	                                   01/17.2/27555-2026

	Տեղեկացնում եմ, որ ՀՀ կրթության, գիտության, մշակույթի և սպորտի նախարարությունը «Սեյսմիկ անվտանգության բարելավման 3-րդ ծրագիր» վարկային համաձայնագրի ստորագրված տարբերակի վերաբերյալ առաջարկություններ և դիտողություններ չունի:
	



Ընդունվել  է ի գիտություն

	6. ՀԱՅԱՍՏԱՆԻ ՏԱՐԱԾՔԱՅԻՆ ԶԱՐԳԱՑՄԱՆ ՀԻՄՆԱԴՐԱՄ 
	04.08.2026թ.

	
	Ե//2697-26

	Ի պատասխան Հայաստանի Հանրապետության վարչապետի աշխատակազմի ղեկավարի 2026 թվականի թիվ 02/06.5/25974-2026 գրության՝ Հայաստանի Հանրապետության և Ասիական զարգացման բանկի միջև 2026 թվականի հուլիսի 17-ին ստորագրված «Սեյսմիկ անվտանգության բարելավման 3-րդ ծրագիր» վարկային համաձայնագրի, դրա հայերեն տեքստի և վավերացման նպատակահարմարության վերաբերյալ հայտնում ենք, որ Հայաստանի տարածքային զարգացման հիմնադրամի լիազորությունների շրջանակներում դիտողություններ և առարկություններ չկան։
	



Ընդունվել  է ի գիտություն




